Jay Inslee
Jay Robert Inslee (rođen 9. februara 1951) američki je političar, 23. i trenutni guverner savezne države Washington. Prije te funkcije bio je član Zastupničkog doma SAD-a, prvi put od 1993. do 1995. predstavljajući 4. kongresni distrikt države Washington, te drugi put predstavljajući 1. kongresni distrikt te savezne države. Kandidaturu za guvernera Washingtona objavio je 27. juna 2011. te zbog toga podnio ostavku na mjesto u Kongresu 20. marta 2012. da bi se fokusirao na predstojeću izbornu kampanju za guvernera. Na izborima za guvernera održanim 9. novembra 2012. pobijedio je republikanskog protivkandidata Roba McKennu, osvojivši 51% glasova. Član je Demokratske stranke.